Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 149/1997. (IX. 10.) Korm. rendelet által kijelölt városi, fõvárosi, kerületi önkormányzatot az
Paragraph Index: 953

b) Ösztönzõ hozzájárulás Az alap-hozzájáruláson túl illeti meg: ba) a két községbõl álló körjegyzõséget, ha a körjegyzõséghez tartozó községek együttes lakosságszáma eléri vagy meghaladja az 1 000 fõt, FAJLAGOS ÖSSZEG: 280 650 forint/körjegyzõség/hónap, bb) a három vagy négy községbõl álló körjegyzõséget, ha a körjegyzõséghez tartozó községek együttes lakosságszáma nem éri el az 1 000 fõt, FAJLAGOS ÖSSZEG: 218 240 forint/körjegyzõség/hónap, bc) a három vagy több községbõl álló körjegyzõséget, ha a körjegyzõséghez tartozó községek együttes lakosságszáma eléri vagy meghaladja az 1 000 fõt, illetve az öt vagy több községbõl álló körjegyzõséget, ha a körjegyzõséghez tartozó együttes lakosságszám nem éri el az 1 000 fõt, FAJLAGOS ÖSSZEG: 436 500 forint/körjegyzõség/hónap, bd) a nagyközségi, városi (megyei jogú városi) székhelyû körjegyzõséget a székhelyhez kapcsolódó második és minden további, de legfeljebb nyolc község után FAJLAGOS ÖSSZEG: 155 810 forint/körjegyzõség/hónap. Az ösztönzõ hozzájárulás egy jogcímen vehetõ igénybe. E hozzájárulás szempontjából körjegyzõségnek tekintendõ a társult képviselõ-testület hivatala is. A hozzájárulást a körjegyzõség (a társult képviselõ-testület, a körjegyzõi feladatokat ellátó nagyközség, város) székhelye szerinti önkormányzat veheti igénybe. Az igénylésnél, illetve az év végi elszámolásnál – az év közben megalakuló körjegyzõség – amennyiben megalakulásakor rendelkezik kinevezett körjegyzõvel – a létrejöttével betöltött teljes hónaptól, – az év során megszûnõ körjegyzõség a megszûnés hónapjáig bezárólag vehetõ figyelembe. Kinevezett körjegyzõvel nem rendelkezõ önkormányzatot – a tárgyévben, illetve az azt megelõzõ évben elkezdett 6 üres hónap lejártát követõ hónap elsõ napjától – nem illeti meg e hozzájárulás idõarányos része. Új körjegyzõ kinevezése esetén az elsõ betöltött teljes hónaptól jár az idõarányos hozzájárulás.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes